
PRIMĂRIA ORAȘULUI NEGRU VODĂ
Oraș Negru Vodă, Șos.Mangaliei, nr.13, jud.Constanța
Tel/Fax:0241-780195 / 0241-780948 e-mail : office@primaria-negruvoda.ro

Studiu de oportunitate
privind vânzarea prin licitație publică deschisă a unei suprafețe de teren, proprietate privată a orașului Negru Vodă, situată în intravilanul orașului Negru Vodă, județul Constanța

1.DATE GENERALE
Potrivit art. 363 din OUG nr. 57/2019 privind Codul administrativ, „vânzarea prin licitație publică a bunurilor imobile aparținând unităților administrativ – teritoriale se aprobă prin hotărârea consiliului local”.
2.OBIECTUL VÂNZĂRII
Obiectul vânzării il reprezintă suprafața de 722 mp, situată în orașul Negru Vodă, Str.Meșteșugarilor, nr.18, jud. Constanța cu nr. cadastral 106730, teren aparținând domeniului privat al orașului Negru Vodă.
3.DESCRIEREA ȘI IDENTIFICAREA BUNULUI CARE URMEAZĂ SĂ FIE VÂNDUT PRIN LICITAȚIE PUBLICĂ
Adresă: situate în orașul Negru Vodă, Str.Meșteșugarilor, nr.18, jud. Constanța. 
Terenul în suprafață de 722 mp este situat în orașul Negru Vodă – intravilan cu nr. cadastral 106730, carte funciară nr. 106730 oraș Negru Vodă, teren aparținând domeniului privat al orașului Negru Vodă, categoria de folosință – curți construcții.

Vecinătățile sunt stabilite conform planului de amplasament, anexa la documentația cadastrală.

Rețele existente pe amplasament:
Rețele apa-canal - Da
Rețele termoficare – Nu
Rețele electrice - Da
Rețele distribuție gaze naturale – Da
Rețele telefonice – Da

4.MOTIVELE DE ORDIN ECONOMIC, FINANCIAR, SOCIAL ȘI DE MEDIU CARE JUSTIFICĂ VÂNZAREA
Vânzarea este oportună din următoarele motive:
Din punct de vedere economic – din exploatarea acestui teren se va obține un venit suplimentar la bugetul local al orașului Negru Vodă;
Din punct de vedere al protecției mediului – cumpărătorul va avea obligația respectării tuturor condițiilor referitoare la protecția mediului;
Din punct de vedere financiar – cumpărătorul va acoperi în întregime costurile ridicate de întreținerea și exploatarea terenului cumpărat.
5.PROCEDURA UTILIZATĂ PENTRU ATRIBUIREA CONTRACTULUI DE VÂNZARE – CUMPĂRARE ȘI JUSTIFICAREA ALEGERII PROCEDURII:
Conform OUG nr. 57/2019 privind Codul administrativ, art 363:
(1) Vânzarea bunurilor din domeniul privat al statului sau al unităților administrativ – teritoriale se face prin licitație publică, organizată în condițiile prevăzute la art. 334 – 346, cu respectarea principiilor prevăzute la art. 311, cu excepția cazurilor în care prin lege se prevede altfel.
(2) Stabilirea oportunității vânzării bunurilor din domeniul privat al statului sau al unităților administrativ – teritoriale și organizarea licitației publice se realizează de către autoritățile prevăzute la art. 287, cu excepția cazurilor în care prin lege se prevede altfel. (...)
(4) Vânzarea prin licitație publică a bunurilor imobile aparținând unităților administrativ – teritoriale se aprobă prin hotărâre a consiliului județean, a Consiliului General al Municipiului București, respectiv a Consiliului local al comuniei, al orașului sau al municipiului, după caz.
(5) Garanția de stabilește între 3 și 10% din prețul contractului de vânzare, fără TVA.
(6) Cu excepția cazurilor în care prin lege se prevede altfel, prețul minim de vânzare, aprobat prin hotărâre a Guvernului sau prin hotărâre a autorităților deliberative de la nivelul administrației publice locale, după caz, va fi valoarea cea mai mare dintre prețul pe piață determinat prin raport de evaluare întocmai de evaluatori persoane fizice sau juridice, autorizați, în condițiile legii, și selectați prin licitație publică, și valoarea de inventar a imobilului.
(7) Răspunderea juridică privind corectitudinea stabilirii prețului prevăzut în raportul de evaluare revine exclusiv evaluatorului care a întocmit respectivul raport de evaluare.
(8) Predarea – primirea bunului se face prin proces – verbal în termen de maximum 30 de zile de la data încasării prețului.
6.DATE REFERITOARE LA PROCEDURA DE VÂNZARE:
Licitația se va organiza și desfășura în maxim 20 de zile de la data publicării anunțului în Monitorul Oficial al României, partea a VI-a.
Cumpărătorul va achita prețul până la data încheierii contractului de vânzare-cumpărare.
7.NIVELUL MINIM AL VÂNZĂRII
Nivelul minim al vânzării a fost stabilit după cum urmează: 
Conform inventarului domeniului privat al orașului Negru Vodă, valoarea totală a terenului este de 34324,36 lei, inclusiv TVA.
Conform raportului de evaluare nr. 437/30.12.2022, întocmit de evaluator autorizat Agachi Ștefan Ciprian autorizat A.N.E.V.A.R., valoarea totală a terenului a fost stabilită în suma de 28.844 Lei, fără TVA.
În conformitate cu Ordonanța de urgență nr. 57/2019 ( Codul administrativ), art. 363 alin. 6, prețul minim de vânzare, va fi valoarea cea mai mare dintre prețul de piață determinat determinat prin raport de evaluare întocmit de evaluator autorizat și valoarea de inventar a imobilului.
În consecință, prețul de pornire a licitației va fi valoarea însușită de Consiliul Local prin HCL 15/ 31.01.2023 din inventarul domeniului privat, 34.324,36 lei, inclusiv TVA.
8.TERMENELE PREVĂZUTE PENTRU REALIZAREA PROCEDURII DE VÂNZARE
Prezentul studiu de oportunitate va sta la baza aprobării vânzării de către Consiliul Local al orașului Negru Vodă.
În baza studiului de oportunitate vânzătorul va elabora caietul de sarcini al vânzării și documentația de atribuire.
Procedura de vânzare se va realiza în 20 de zile de la data publicării anunțului de vânzare. Anterior vânzării, imobilul supus procedurii de vânzare trebuie să figureze în evidențele de publicitate imobiliară ca bun aparținând domeniului privat al orașului Negru Vodă.
Întocmit,
Consilier achiziții publice
Alina-Mariana CHIHAIA

